[{"text_idx": "#000000", "text": "Biotoopia22' kutsub ko\u0303iki mo\u0303o\u0303tma ilu olulisust evolutsiooni arengus"}, {"text_idx": "#000001", "text": "Biotoopia otsib oma lavale a\u0308rksaid mo\u0303tlejaid, uurijaid ja kunstnikke, kelle suhe elukeskkonnaga on vaimustav ja kes on valmis jagama oma na\u0308gemusi harmoonilisemast maailmast ka u\u0308ldsusele. Konverentsi peakuraator, Peeter Laurits: \u201cParaku ei ela me praegu parimas vo\u0303imalikest maailmadest, aga meie ko\u0303igi vo\u0303imuses on seda paremuse poole nihutada\u201d. Biotoopiale on oodatud ko\u0303ik inimesed, kes soovivad enda sees luua pinnast mo\u0303tte- ja ka\u0308itumismustrite nihutamiseks ning biotoopilise ehk ta\u0308isva\u0308a\u0308rtusliku elu tagamiseks ja\u0308rgmistele po\u0303lvkondadele."}, {"text_idx": "#000002", "text": "Biotoopia22' esimest po\u0303hiteemat peenha\u0308a\u0308lestavad kord Biotoopial juba esinenud ja publiku poolt soojalt vastuvo\u0303etud bioloog Andreas Weber Saksamaalt ning o\u0308kosemiootika koolkonna looja ja ta\u0308navu va\u0308a\u0308rikat 70. juubelit ta\u0308histav legendaarne Kalevi Kull Tartu U\u0308likoolist. Kontrasti annab nii sisuka ettekande kui muusikalise eeskavaga filosoof ning liikidevahelise muusika arendaja David Rothenberg USAst. Rothenberg juhatab oma u\u0308lesastumise sisse mo\u0303tisklusega: \u201cLooduse ilu ei ole tegelikult meelevaldne, isegi kui juhuslikud mutatsioonid on evolutsioonis oma osa ma\u0308nginud. Mida siis saame o\u0303ppida loomade ha\u0308mmastavast esteetilisest ka\u0308itumisest \u2013 nii loomade kui iseenda kohta?\u201d. Sarnases teemade ringis ko\u0303nelevad filosoof Eik Hermann Eesti Kunstiakadeemiast, Ameerikast pa\u0308rit antropoloog Paul Firnhaber, kunstnik Tuomas A. Laitinen ja kunstiteadlane Ki Nurmenniemi Soomest. Kunstihariduse edendaja Jan van Boeckel Hollandist viib ku\u0308lastajad konverentsi viimasel pa\u0308eval u\u0308llatusretkele Mohni saarele."}, {"text_idx": "#000003", "text": "La\u0308bi aegade on kunst mo\u0303jutanud loodusteaduste uurimise tahke ja avanud teadlastele vo\u0303imalusi leida uusi vaatenurki evolutsioonis. U\u0308lemaailmselt ko\u0303rgelt hinnatud Kalevi Kull mo\u0303testamas ilu olemust juba looduse loomise algusaegadest: \u201cKaunis elusloodus oli olemas enne inimest. Nii on selle mo\u0303istmine, mis ilu su\u0308nnitab, peidus elu mo\u0303istmises. Et taibata, kust looming ja harmoonia on pa\u0308rit, tuleb ja\u0308relikult po\u0308o\u0308rduda taimede, loomade ja seente poole. Sest selle, mida taie taotleb, on nemad juba omal viisil leidnud, nemad seda kunsti oskavad.\u201d U\u0308htlasi viitab Kull viitab optimistlikele va\u0308ljavaadetele tuleviku: \u201cNiisiis usume, et koos oma kaaslastega o\u0308kosu\u0308steemis vo\u0303ime leida need vo\u0303tmed, selle kunsti, mis meie kooselu rahule suunab.\u201c"}, {"text_idx": "#000004", "text": "Rahvusvaheline foorum ei piirdu vaid Viinistu ning veebikeskkonnaga. Biotoopia kaaskuraator Herkko Labi on loonud u\u0308ha ta\u0308ieneva ja areneva virtuaalse raamatukogu, mille leiab veebilehelt library.biotoopia.ee Raamatukogus saab tutvuda Biotoopia konverentsi varasemate ettekannetega, kunstiprojektide, aastaringselt toimuvate vestluso\u0303htute salvestuste ning palju muu po\u0303nevaga."}, {"text_idx": "#000005", "text": "Biotoopia22' konverentsi programm ta\u0308ieneb veelgi! Peagi avalikustame ka teise peateema esinejad ning konverentsist lahutamatu kunstiprogrammi osalejad."}, {"text_idx": "#000006", "text": "Biotoopia on 17.\u201319. augustil 2022 Viinistu Kunstimuuseumis toimuv rahvusvaheline hu\u0308briidkonverents, kus leiavad aset sisukad presentatsioonid, kunsti- ja muusikaprogramm, to\u0308o\u0308toad ja loodusmatkad. Kahel esimesel pa\u0308eval saab osaleda la\u0308bi online-keskkonna Worksup. Biotoopia pa\u0308a\u0308smed on saadaval kodulehel . Kuni 31. ma\u0308rtsini on mu\u0308u\u0308gil ka piiratud kogus varajase a\u0308rkaja sooduspa\u0308a\u0308smeid."}]